**З А П О В Е Д**



гр. Добрич

На основание чл. 61 и чл. 64 от Закона за държавната собственост и във връзка чл.69, ал. 1 от Правилника за прилагане на закона за държавната собственост, чл.3, във връзка с чл. 5, ал. 1 и чл. 6 от Наредба № 7 от 14.11.1997 г. за продажба на движими вещи - частна държавна собственост, обн. ДВ. бр.109/1997 г., изм. ДВ. бр.65/2022 г. и въз основа на утвърдени тръжен протокол с № РР-02-7/10.11.2022 г. и докладна записка с № 03-648-/10.11.2022 г.

**Н А Р Е Ж Д А М:**

1. Да се проведе втори последователен търг с тайно наддаване за определяне на купувачи на движими вещи – частна държавна собственост, необходимостта от ползване на които е отпаднала за Регионална здравна инспекция- Добрич, както следва:

ЛЕКИ АВТОМОБИЛИ:

|  |  |  |  |  |  |  |  |
| --- | --- | --- | --- | --- | --- | --- | --- |
| № | Марка | Модел | Рег. № | Първоначална регистрация | Пробег /км/ | Начална тръжна цена | Размер депозит |
| 1. | ВАЗ | 2107 | ТХ 9487 СХ | 2005 г. | 69 430 | 1128,00 | 112,80 |
| 2. | ВАЗ | 2107 | ТХ 3850 СХ | 2003 г. | 182 000 | 1128,00 | 112,80 |

1. Откривам процедура за провеждане на търг, считано от 01.12.2022 г. Провеждането на търга да се извърши на 09.12.2022 г. от 14.30 часа в сградата на РЗИ-Добрич, гр. Добрич, ул. Св. св. Кирил и Методий, №57.
2. Търгът да се проведе от Комисия в състав:

Председател:

инж. Снежана Маразова- директор на дирекция АПФСО при РЗИ-Добрич

Членове:

Десислава Марева- главен юрисконсулт, дирекция АПФСО, при РЗИ-Добрич

Андрей Андреев-главен експерт, дирекция АПФСО, при РЗИ-Добрич

Резервни членове:

инж. Лариса Димитрова -главен експерт, дирекция АПФСО, при РЗИ-Добрич

инж. Росица Пилева- главен инспектор, дирекция МД, при РЗИ-Добрич

1. Изисквания към кандидатите и необходими документи за участие в търга:

IV.1. Кандидат за участие в търга може да бъде всяко българско или чуждестранно физическо или юридическо лице. Кандидатите за участие в търга – физически лица, подават офертите си лично, а юридическите лица – чрез законния си представител или чрез пълномощник с изрично нотариално заверено пълномощно за участие в търга. В случай, че пълномощното е на чужд език, то трябва да се представи и с превод на български език.

IV.2. Необходими документи за участие:

IV.2.1. Заявление за участие в търга, по образец (Приложение № 1);

IV.2.2. за физическите лица и представителите на юридическите лица - копие на документ за самоличност, а когато лицето се представлява от пълномощник и изрично пълномощно за участие в търга;

IV.2.3. за кандидатите, регистрирани по Търговския закон или Закона за юридическите лица с нестопанска цел на Република България - копие на документ за регистрация или единен идентификационен код (ЕИК) на кандидата, съгласно чл. 23 от Закона за търговския регистър и регистъра на юридическите лица с нестопанска цел;

IV.2.4. за кандидати - чуждестранни юридически лица - документ, удостоверяващ регистрацията на лицето от компетентен съдебен или административен орган от държавата, в която са установени, с превод на български език;

IV.2.5. документ за внесен депозит;

IV.2.6. декларация - образец за липса на обстоятелствата, посочени в т 3.

IV.3. В търга не могат да участват физически и юридически лица, които:

а) са в производство по ликвидация;

б) са в открито производство по несъстоятелност, или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

в) имат задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община, установени с влязъл в сила акт на компетентен орган, освен ако е допуснато разсрочване или отсрочване на задълженията;

г) имат непогасени задължения към РЗИ-Добрич;

д) са били членове на комисията по определяне на тръжната цена на продаваните движими вещи.

*Тези обстоятелства се удостоверяват с декларация (Приложения 4 и 4-1), като физическите лица декларират отсъствието на обстоятелствата по б. „в“, „г“ и „д“.*

***Забележка:***

*Не се допуска до участие в търга кандидат, който:*

* *не предостави някой от документите по т.* IV.*2. или представеният документ не е в изискуемата форма или в срок на валидност,*
* *по отношение на когото са налице обстоятелствата по т.* IV.3.

1. **Оглед на посочените вещи** да се извършва в двора на РЗИ-Добрич, гр. Добрич, ул. Св. Св. Кирил и Методий №57, от 13.00 до 17.00 часа всеки работен ден до крайната дата, посочена за подаване на заявления за участие в т. IX на тази Заповед
2. Огледите да се извършват след предварителна уговорка с Асен Илиев-изпълнител –шофьор дирекция АПФСО на тел: 0879498650. За извършения оглед да се попълва декларация.
3. Кандидатът внася депозит в размер на 10% от началната тръжна цена на вещта (позицията), за която кандидатства, по банкова сметка на РЗИ-Добрич:

Банкова сметка:

BG07UBBS 80023110739110

BIC: UBBSBGS

ОББ-клон Добрич

1. Наддавателни предложения се правят отделно за всяка позиция.
2. Заявления за участие да се приемат от 08:30 часа до 17:00 часа, всеки работен ден до 08.12.2022 г. в Центъра за административно обслужване (ЦАО) на РЗИ-Добрич, гр. Добрич, ул. Св. св. Кирил и Методий, №57, ет. 1, стая 111.
3. Председателят или определен от него член на тръжната комисия да проверява дали са спазени условията за участие в търга и да поставя върху плика с офертата тръжния номер на кандидата и номера на позицията на вещта от тръжния списък. В присъствието на кандидата приетата оферта да се пуска в урна, запечатана от председателя на тръжната комисия,.
4. След изтичане на срока за получаване на заявления за участие, комисията да отвори урната и да класира офертите в тръжен лист. В тръжния лист да се вписват всички получени оферти и тръжните номера на кандидатите.
5. Председателят на комисията да обяви участника, спечелил търга по отношение на съответната позиция. Търгът се печели от кандидата, предложил най-висока цена. Когато двама и повече кандидати предложат една и съща цена, тръжната комисия да определи крайния купувач чрез жребий.
6. За проведения търг комисията да състави тръжен протокол, с който да обяви резултатите по всяка позиция. Протоколът да е съставен в 3 екземпляра - един екземпляр за тръжната комисия, един екземпляр за спечелилия търга и един екземпляр за касата на продавача.
7. Резултатите да се обявят на 12.12.2022 г. на информационното табло на РЗИ- Добрич и на интернет страницата на инспекцията – www.rzi-dobrich.org в раздел „Актуално“, подраздел „Обяви“ → подраздел „Търгове“.
8. Участниците, определени за купувачи, да внесат предложената цена в срок от три работни дни от датата на обявяването на резултатите, т.е. до 16.12.2022 г..
9. Директорът на РЗИ-Добрич да издаде Заповед за определяне на купувач/и и да сключи договори за покупко–продажба с участниците, определени за купувачи, които са внесли предложената цена в срока по т. XV.
10. Настоящата заповед да се обяви на информационното табло на РЗИ- Добрич и на интернет страницата на инспекцията– www.rzi-dobrich.org в раздел „Актуално“, подраздел „Обяви“ → подраздел „Търгове“ в деня на издаването й. Обявление от същата да се публикува в един ежедневник не по-късно от една седмица преди датата, определена за откриване на тръжната процедура и за подаване на заявления за участие в търга.
11. Контролът по изпълнение на настоящата заповед възлагам на д-р Таня Панчева- главен секретар на РЗИ - Добрич.
12. Настоящата заповед да се доведе до знанието на членовете на комисията и съответните длъжности лица за сведение и изпълнение.

